Fantasy Fair and Magic Mountain muzikos festivalis

Fantasy Fair and Magic Mountain muzikos festivalis – 1967 m. birželio 10–11 dienomis įvykęs Amerikos roko muzikos festivalis kalnų teatre, pietinėje Tamalpais kalno papėdėje, Marino apygardoje, esančioje netoli San Francisko, Kalifornijoje.

Šį dvi dienas trukusį magiškų kalnų roko muzkos festivalį aplankė 30–40 tūkst. žmonių. Tai buvo vienas pirmųjų festivalių, iš serijos Meilės vasara, kurie įvyko 1967 m. San Francisko apskrityje vienas paskui kitą ir įtvirtino hipių judėjimą bei jo glaudų ryšį su naująja roko kultūra.

Apžvalga 

Šis festivalis įvyko tik savaitę anksčiau negu garsusis tarptautinis Monterėjaus roko muzikos festivalis, sutraukęs apie 200 tūkst. muzikos gerbėjų ir hipių. Turėjęs prasidėti birželio 3 d., magiškų kalnų festivalis vėlavo dėl prasto oro. Jo organizatoriai dalyviams pristatyti samdė mokyklinius autobusus, kad juos atvežtų iš Mil Valio per kalnuotas vietoves į festivalio vietą, kadangi pagrindinis greitkelis buvo uždarytas dėl transporto kamščių. Transportą organizavo kompanija, pavadinimu „Trans Love Bus Lines“.

Tie, kas pavėlavo į autobusą, turėjo galimybę vykti sėdėdami ant užpakalinių „Pragaro angelų“ () Harley Davidson motociklų sėdynių, kadangi šių nemažai keliavo paklausyti muzikos.
Šis festivalis buvo pirmasis, pastūmėjęs minėto motociklų klubo narius vėliau įsidarbinti apsaugos darbuotojais. Netgi Jefferson Airplane roko grupės nariai prašė klubo atstovų, kad juos nugabentų iki festivalio vietos..
Festivalio metu motociklų klubo nariai sėdėjo tarp hipių ir klausėsi roko.

Festivalis vyko kalnų teatre, turinčiame 4 tūkst. sėdimų vietų. Pasitinkant festivalio dalyvius, virš teatro buvo iškabintas didžiulis balionas.
Festivalio rengėjas San Francisko radijo stotis KFRC-FM. Festivaliu rūpinosi šios radijo stoties programų direktorius Tomas Roundsas. Festivalio įėjimo mokestis buvo du JAV doleriai. Surinktos lėšos buvo paaukotos Vaikų priežiūros centrui, įsikūrusiame San Franciske.

Festivalio metu tarp daugiau kaip trisdešimties atlikėjų pasirodė Canned Heat, Dionne Warwick, Every Mother's Son, The Merry-Go-Round, The Mojo Men, P. F. Sloan, The Seeds, Country Joe and the Fish, Captain Beefheart, su Hugh Masekela, Tim Buckley, The Sparrows, The Grass Roots, The Loading Zone, The 5th Dimension ir žinoma, tokios žvaigždės, kaip Jefferson Airplane, The Doors, The Byrds.

Atlikėjai koncertavo dviejose scenose – didelėje pagrindinėje ir šiek tiek mažesnėje. Festivalio konstrukcijos buvo sudarytos iš geodezinių vamzdžių, balto plastiko, kas prisidėjo prie spalvų ir garso žaismo.

Faktiškai šio festivalio metu pirmąjį didelį koncertą surengė roko grupė The Doors, kaip tik kylant jų naujos dainos „Light My Fire“ populiarumui. Būtent, po šio festivalio minėta daina pakilo į topų viršūnes. Savo pasirodymą The Doors užbaigė kulminacine daina „The End“.

Fantasy Fair and Magic Mountain muzikos festivalis vėliau palankiai įvertintas spaudos priemonėse. Įvardintas kaip įžanga į 1967 m. hipių vasarą.

Eiga

Šaltiniai

Literatūra 

 Michael Shapiro. Marin’s Summer of Love. While San Francisco’s Haight-Ashbury drew the national spotlight, many musicians, poets, writers and dancers discovered a quieter counterculture enclave right across the bridge. Marin Magazine, 2017. 

 Jason Newman. The Untold and Deeply Stoned Story of the First U.S. Rock Festival/Rolling Stone, 2014. 

 A History of Rock Festivals. Roksolid/monthly music magasine.

Nuorodos 

 Fair and Magic Mountain muzikos festivalio foto galerija

Muzikos festivaliai